钦定古今图书集成/明伦汇编/氏族典/第350卷 > 《廖用贤尚友录》 > 牛好信
## 钦定古今图书集成/明伦汇编/氏族典/第350卷 > 《廖用贤尚友录》 > 牛好信

按《单县志》：“好信，号继轩。明季由三考授汉中府沔县
典史。到任三日，即值流氛大乱，昼夜守城，一载不肯
下。后城中乏食内乱，城陷被执，骂不绝口。渠魁怜其
忠烈，释之。号泣不食自尽。”

《隋书陆爽传》：“侯白举秀才，为儒林郎，通侻不恃威仪，
好为诽谐杂说，杨素甚狎之。素尝与牛弘退朝，白谓
素曰：‘日之夕矣’。素大笑曰：‘以我为牛羊下来耶。